Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 4. 3. 2020

Prítomný podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Správa o výmene OLH
4. Príprava valného zhromaždenia
5. Žiadosti, diskusia, predloženie nových návrhov
6. Návrh na uznesenie

Zasadnutie výboru viedol Ján Karas, konštatoval, že výbor je uznášania schopný.

1. **Návrh programu, určenie zapisovateľa.**

Predseda výboru oboznámil prítomných s programom, ktorý bol schválený. Za zapisovateľku určil Annu Brukovú.

1. **Kontrola uznesenia.**

Uznesenia zo zasadnutia výboru zo dňa 6. 2. 2020 boli splnené.

Predseda výboru oboznámil prítomných so sťaženými podmienkami ťažby na rok 2020. Konštatoval, že zatiaľ sa prihlásila len jedna firma na ťažbu. Cena dreva klesá, čo sú nevýhodné podmienky nielen pre ťažbárov, ale aj pre predajcov. Pripomenul, že nám treba vyťažiť drevo v Havrane, nakoľko je posledný rok desaťročnej obnovy lesa a to drevo, ak nebude vyťažené, tak nám limit prepadne.

1. **Správa o výmene OLH.**

Predseda výboru informoval členov výboru, že Michal Chomist odchádza a funkciu OLH preberá Ing. Pavol Chyla. Oboznámil prítomných s pracovnou zmluvou nového OLH.

1. **Príprava valného zhromaždenia**

Na zasadnutí boli navrhnutí jednotliví členovia komisií.

Zapisovateľka: Margita Tatárová

Mandátová komisia: Predseda: Bc. Peter Straka

 Členovia: Michal Belko, Anna Bruková

Návrhová komisia: Predseda Ing. Filip Glemba

 Členovia: Vojtech Púček, Ing. Peter Tomáň

Overovatelia zápisnice sa navrhnú na valnom zhromaždení.

1. **Žiadosti, diskusia, predloženie nových návrhov.**

Žiadosť na 10 kubíkov úžitkového dreva si podala Anna Gašperová, ide o drevo na stavbu- rekonštrukcia domu. Žiadosť treba doplniť o stavebné povolenie.

1. **Predseda výboru podal návrh na uznesenie**

V Stankovanoch 4.3. 2020 zapísala : Anna Bruková

Overovatelia: .........................

 ..........................

**U z n e s e n i e**

prijaté na zasadnutí výboru PS Urbár Stankovany

dňa 4. 3. 2020

**Uznesenie č. 1 k bodu 1**

Výbor súhlasí s programom a s menovaním zapisovateľky.

**Uznesenie č. 2 k bodu 2**

Uznesenia zo zasadnutia výboru zo dňa 6. 2. 2020 boli splnené.

**Uznesenie č. 3 k bodu 3.**

Výbor PS berie na vedomie správu o novom OLH. Nový OLH bode Ing. Pavol Chyla

**Uznesenie č. 4 k bodu 4**

Výbor PS berie na vedomie zloženie jednotlivých členov komisií.

**Uznesenie 5 k bodu 5**

Výbor PS schválil žiadosť Anny Gašperovej na ťažbu úžitkového dreva. Žiadosť treba doplniť o stavebné povolenie.

**Uznesenie č.6. k bodu 6.**

Výbor PS berie na vedomie diskusné príspevky, obsah ktorý je zaznamenaný v zápisnici.

V Stankovanoch 4. 3. 2020 Ján Karas

 predseda PS Urbár Stankovany

Príloha: Prezenčná listina